એટલું જ નહીં, જામનગરમાં છેલ્લા ત્રણ વરસથી પાંચ-સાત કરોડના ખર્ચે આંગણવાડીઓ બની રહી છે, પણ ચોક્કસ કઈ જગ્યાએ ક્યા વોર્ડ-વિસ્તારમાં બાંધકામ થયું છે તે કોઈને ખબર નથી! આંગણવાડીના બાંધકામમાં એકાદ ઓરડો બનાવવા સિવાય કોઈ મોટું કન્સ્ટ્રક્શન ન હોય તે સ્વભાવિક છે. તેમ છતાં કરોડો રૃપિયાના ખર્ચાઓ થયા પછી કેટલી આંગણવાડી બની અને ક્યાં બની તેનો ખુલાસો કરવો જરૃરી છે. આ ઉપરાંત આ કોન્ટ્રાક્ટ પાર્ટીના સંચાલકો/માલિકોના નામો જાહેર કરવામાં પણ તંત્ર ગલ્લા-તલ્લા થઈ રહ્યા હોવાનું જાણવા મળે છે.